b'\n_START_ARTICLE_\nWalther Rathenau\n_START_PARAGRAPH_\nWalther Rathenau (29. september 1867 Berliin \xe2\x80\x93 24. juuni 1922 Berliin) oli juudi rahvusest Saksamaa t\xc3\xb6\xc3\xb6stur ja poliitik._NEWLINE_Walther Rathenau oli juudi rahvusest suurt\xc3\xb6\xc3\xb6sturi Emil Rathenau poeg. 1886\xe2\x80\x931889 \xc3\xb5ppis ta Berliinis ja Stra\xc3\x9fburgis f\xc3\xbc\xc3\xbcsikat, keemiat ja filosoofiat. 1889\xe2\x80\x931990 \xc3\xb5ppis Rathenau M\xc3\xbcncheni Tehnika\xc3\xbclikoolis masinaehitust ja keemiat. 1893\xe2\x80\x931898 t\xc3\xb6\xc3\xb6tas ta Bitterfeldis elektrokeemiatehase \xc3\xa4rijuhina. Alates 1899. aastast tegutses ta oma isa asutatud firma AEG juhatuses, alates 1915. aastast oli selle president._NEWLINE_Walther Rathenau kuulus 1918. aastal asutatud Saksa Demokraatlikku Parteisse (Deutsche Demokratische Partei)._NEWLINE_Alates 1921. aasta maist oli ta Saksamaa \xc3\xbclesehitusminister. Alates 31. jaanuarist 1922 oli ta v\xc3\xa4lisminister. Genova konverentsil s\xc3\xb5lmis ta 1922. aasta aprillis N\xc3\xb5ukogude Venemaaga Rapallo lepingu._NEWLINE_1922. aasta 24. juuni hommikul m\xc3\xb5rvati autoga t\xc3\xb6\xc3\xb6le s\xc3\xb5itnud Walther Rathenau parem\xc3\xa4\xc3\xa4rmuslaste poolt.'